Sarkozin
Sarkozin, također poznat kao N-metilglicin, međuprodukt je i nusprodukt u sintezi i razgradnji glicina. Sarkozin se metabolizira u glicin pomoću enzima sarkozin dehidrogenaza, dok glicin - 'N' '- metil transferaza stvara sarkozin iz glicina. Sarkozin je derivat aminokiseline koji se prirodno nalazi u mišićima i drugim tjelesnim tkivima. U laboratoriji se može sintetizirati iz hloracetatne kiseline i metilamina. Sarkozin se prirodno nalazi kao intermedijar u metabolizmu, od holina do glicina. Sarkozin je slatkastog okusa i rastvara se u vodi. Upotrebljava se u proizvodnji biorazgradivih površinski aktivnih tvari i pasta za zube kao i za druge potrebe. Sarkozin je sveprisutni u biološkim materijalima i u takvim namirnicama kao što su žumanjci, puretina, šunka, povrće, mahunarke itd. Sarkozin, poput srodnih dimetilglicinskih (DMG) i trimetilglicinnskih (TMG) spojeva nastaje metabolizmom hranjivih tvari kao što su holin i metionin, koje obje sadrže metilne grupe koje se koriste u širokom rasponu biokemijskih reakcija. Sarkozin se brzo razgrađuje do glicina, koji, pored svoje važnosti kao sastojka proteina, ima značajnu ulogu u raznim fiziološkim procesima, kao glavni metabolički izvor komponenata živih ćelija poput glutationa, kreatina, purina i serina. Koncentracija sarkozina u krvnom serumu normalnih ljudskih ispitanika iznosi 1,4 ± 0,6 mikromola.